Den [indsæt dato, årstal]
Vandforurening – kog vandet før du drikker det!

Der er risiko for, at drikkevandet i dit område er forurenet. Det betyder, at vi anbefaler, at du koger vandet, før du drikker det eller bruger det til madlavning.

To minutters kogning dræber bakterierne i vandet. Ved brug af elkedel gives en portion vand 2 opkog med 1-2 minutters mellemrum. Ved brug af kaffe- og temaskiner opnår vandet ikke en temperatur på de nødvendige 100 grader.

Kun lille risiko, hvis du har drukket af vandet

Der er kun en meget lille risiko for, at du bliver syg, hvis du har drukket af vandet. Indtil nu er der fundet meget små mængder af bakterier. Men kog vandet fra nu af, før du drikker det.

Hvornår må vandet drikkes igen?

Vandet skal koges, indtil nye prøver viser, at forureningen er ophørt. Den [indsæt dato] får vi resultatet af en række nye prøver, som vil vise, om kogeanbefalingen kan ophæves. Du vil få direkte, skriftlig besked, så snart vandet igen kan drikkes uden kogning.

Beskyt dig selv mod sygdom - anbefalinger fra embedslægen:

• Madlavning: Vandet må ikke bruges til skylning af salater eller andre rå grønsager. Brug i stedet afkølet, kogt vand. Vandet fra hanen kan godt bruges til kogning af kartofler, spaghetti el. lignende, da bakterierne dør efter kort tids kogning.

• Opvask: Undgå at bruge opvaskemaskinen i hjemmet, så længe vandet er forurenet. Vask i stedet op i kogt vand..

• Personlig hygiejne: Med den hidtidige målte grad af forurening kan vandet godt bruges til brusebad og karbad. Vær dog opmærksom på, at børn ikke må drikke vand under badning. Vask hænder, som du plejer – før madlavning skal hænderne skylles i afkølet, kogt vand. Brug afkølet, kogt vand til tandbørstning og til rengøring af tandproteser.

• Tøjvask/vask: Du må godt bruge vandet til tøjvask og til rengøring.

Yderligere information

På hjemmesiden [indsæt hjemmesideadressen] kan du få svar på en række aktuelle spørgsmål om forureningen. Så snart nye prøver viser, at forureningen er væk, får du direkte, skriftlig besked.
Har du specifikke spørgsmål, som du ikke kan få svar på via hjemmesiden, kan du kontakte [indsæt selskabets navn] på telefon [indsæt nummer] eller på e-mail [indsæt e-mail].